ننګرهار: د ننګرهار ولایت په خوګیاڼو ولسوالۍ کې (۵۰۰) بیوزلو کورنیو ته د افغانی سرې میاشتې ټولنې له لورې خوراکۍ توکی وویشل شوه. نن یکشنبه د روان ۱۴۴۴ سپوږمیز کال د رجب دمیاشتې په ۲۱مه، چې د ۱۴۰۱ هجری شمسی کال د دلوې دمیاشتې له ۲۳ مې نیټې سره سمون خوری . د افغانی سرې میاشتې ټولنې له لورې د ننګرهار ولایت په خوګیاڼو ولسوالۍ کې (۵۰۰) اړمنو کورنیو ته چې سروې یې مخکې تر سره شوې وه ، د خوراکی توکو مرسته د ملک سلمان خیریه بنسټ او (OIC) نمایندګانو په موجودیت کې د افغانی سرې میاشتې ټولنې ختیځ زون ساحوی رئیس مولوی حیات الله (صافی)، ننګرهار نمایندګۍ رئیس میا نجم الدین (هلال)، د سرې میاشتې کارمندانو او رضاکارانو له لورې وویشل شوه. یاده مرسته چې د سعودی عربستان د ملک سلمان خیریه بنسټ او (OIC) د اسلامی همکاریو سازمان له لورې چمتو شوې وه، هرې کورنۍ ته (۶) قلمه خوراکی توکې لکه ۱_ ۴۰ کیلو وړه، ۲_ ۵ کیلو وریژې، ۳_ ۵ لیتره غوړی، ۴_ ۵ کیلو لوبیا، ۵_ ۵ کیلو بوره ۶ _ او ۲ کیلو خرما شامل وه وویشل شوه.